اوآنا اجلاس میڈیا تعاون کے لئے سنہری موقع

چینی نیوز ایجنسی کے سربراہ نے اوآنا اجلاس کو میڈیا تعاون کے لئے سنہری موقع قراردیا ہے۔

خبر کا کوڈ: 2346

تاریخ: 01 September 2018 - 16:29

مقدس دفاع نیوز ایجنسی کی بین الاقوامی رپورٹر رپورٹ کے مطابق، چین کے قومی خبررساں ادارے (Xinhua) کے سربراہ تھای منگزے Cai Mingzhao نے ارنا سے گفتگو کرتے ہوئے کہا کہ اسلامی جمہوریہ ایران کی میزبانی میں ایشیا پیسفک نیوز ایجنسیوں کی تنظیم (OANA) کے ہونے والا اجلاس رکن ممالک کے درمیان میڈیا تعاون کو بڑھانے کے لئے سنہری موقع ہے.

اس موقع پر انہوں نے کہا کہ تہران میں اوآنا کے ایگزیکٹو بورڈ کا آئندہ اجلاس نہایت اہمیت کا حامل ہے جس کی مدد سے اس تنظیم کے رکن ممالک کے درمیان میڈیا تعاون کو مزید بڑھایا جاسکتا ہے.

انہوں نے کہا کہ 57 سال پہلے اوآنا کی تشکیل ہوئی اور اس وقت سے لے کر آج تک یہ تنظیم ممالک کے درمیان باہمی رابطے بالخصوص میڈیا کے شعبے میں مشترکہ سرگرمیوں کو فروغ دینے کا اہم فورم بن گیا ہے.

یہ بات قابل ذکر ہے کہ 35 ممالک کے 44 خبررساں ادارے اس وقت اوآنا تنظیم کے رکن ہیں. اس تنظیم کو اقوام متحدہ کے ادارہ یونیسکو کی حمایت کے ساتھ 1961 میں قائم کیا گیا تھا جس کا مقصد علاقائی ممالک کی نیوز ایجنسیوں کے درمیان تعاون اور ذرائع ابلاغ کی فراہمی کو آسان بنانا ہے.

پیغام کا اختتام/